Вахтанг Кікабідзэ

**Вахта́нг Канстанці́навіч Кікабі́дзэ** (; 19 ліпеня 1938 — 15 студзеня 2023), таксама вядомы як **Буба Кікабідзэ** () — савецкі і грузінскі сьпявак, актор, сцэнарыст, прадусэр, кампазытар. Народны артыст Грузінскай ССР (1980), Заслужаны артыст Украіны (2013), ляўрэат Дзяржаўнай прэміі СССР (1978), ляўрэат Дзяржаўнай прэміі Грузіі (2013).

## Жыцьцяпіс
Жыў у тбіліскім прадмесьці Веры.

Скончыўшы школу, у 1955—1957 роках навучаўся ў Тбіліскім унівэрсытэце. У 1959 року пайшоў працаваць у Тбіліскую філярмонію. У 1961—1963 роках навучаўся ў Тбіліскім інстытуце замежных моваў.

У 1966 року Вахтанг Кікабідзэ прыйшоў у ансамбль «Арэра» (ударныя інструмэнты, сьпеў). Прыблізна ў той жа час сьпяваў у квартэце «Дыэла».

Таксама ў 1966 року дэбютаваў у кіно — «Сустрэча ў гарах». У 1969 року ўпершыню зьняўся ў Георгія Данэліі ў фільме «Не тужы!» (прыз за найлепшую мужчынскую ролю Міжнароднага кінафэстывалю ў Картагене, 1970).

У сьнежні 1976 року як кіраўнік ансамблю «Арэра», разам з Нані Брэгвадзэ, выступіў у фінале фэстывалю «Песьня году», пазьней яшчэ 5 разоў трапляў у фіналы.

У кінэматографе стварыў галерэю пэрсанажаў у фільмах, якія сталі ўлюбёнцамі народу: «Не тужы!», «Зусім запрапашчы», «Міміно» і «Фартуна», зьнятыя рэжысэрам Георгіем Данэліям. Выканаўца шматлікіх папулярных песьняў («Чыто гврыта», «Мае гады — маё багацьце» й інш.).

У часе расейска-грузінскай вайны Кікабідзэ адмовіўся ад уручанага яму раней ордэна Дружбы на знак пратэсту супраць дзеяньняў Расеі.

Памёр 15 студзеня 2023 году.

## Фільмаграфія

### Актор
* 1966 — «Сустрэча ў гарах»
* 1967 — «Арэра»
* 1969 — «Не тужы!»
* 1971 — «Я, сьледчы»
* 1972 — «Зусім запрапашчы»
* 1974 — «Мэлёдыі Вэрыйскага кварталу»
* 1974 — «Зьніклая экспэдыцыя»
* 1977 — «Міміно»
* 1980 — «Да сустрэчы, дружа…»
* 1981 — «Бывай здаровы, шаноўны»
* 1983 — «Ранак без адзнак»
* 1984 — «ТАСС упаўнаважаны заявіць…»
* 1984 — «Вольга і Канстанцін»
* 1985 — «Мужчыны і ўсе астатнія»
* 2000 — «Фартуна»
* 2013 — «Ку! Кін-дза-дза»

### Рэжысэр і сцэнарыст
* 1981 — «Бывай здаровы, шаноўны»
* 1985 — «Мужчыны і ўсе астатнія»

## Дыскаграфія

* 1971 — «Пяе Вахтанг Кікабідзэ» (ЕР)
* 1973 — «Пяе Буба Кікабідзэ» (ЕР)
* 1973 — «Пяе Вахтанг Кікабідзэ» (ЕР)
* 1978 — «Пяе Буба Кікабідзэ» (ЕР)
* 1979 — «Пока сердце поёт» (LР)
* 1979 — «Пяе Вахтанг Кікабідзэ» (MC)
* 1980 — «Пяе Вахтанг Кікабідзэ. Песьні Аляксея Экімяна» (ЕР)
* 1980 — «Пяе Вахтанг Кікабідзэ» (ЕР)
* 1981 — «Пажаданьне. Песьні Аляксея Экімяна пяе Вахтанг Кікабідзэ» (LР)
* 1983 — «Вахтанг Кікабідзэ пяе песьні А. Марозава» (ЕР)
* 1994 — «Мае гады»
* 1996 — «Ларысу Іванаўну хачу»
* 1997 — «Ліст да сябра»
* 1997 — «Сакрэт шчасьця»
* 1999 — «Танга каханьня»
* 2001 — «Найлепшыя песьні»
* 2003 — «Грузія, любов мая (Тбіліскія песьні)» (2 CD)
* 2004 — «Старыя-збойцы»
* 2006 — «Экімян. Кікабідзэ. Вось і сустрэліся»
* 2006 — «Grand Collection»
* 2006 — «Танцы, шманцы, абдыманцы»
* 2007 — «Я жыцьцё не прысьпешваю»
* 2008 — «Проза жыцьця»
* 2018 — «Вэрсіі, якія не ўвайшлі ў складанкі»

## Сям’я
Бацька — малодшы лейтэнант Канстанцік Кікабідзэ (1906—1942), зьніклы бязь вестак у часе нямецка-савецкай вайны. Маці — княгіня Манана Багратыёні-Давіташвілі.

У 1965 року Вахтанг Кікабідзэ ўзяў шлюб з Ірынай Кебадзэ. Маюць сына Канстанціна і прыёмную дачку Марыну Сагарадзэ.

## Крыніцы

## Вонкавыя спасылкі
* 

Катэгорыя:Савецкія акторы
Катэгорыя:Грузінскія кінаакторы
Катэгорыя:Савецкія сьпевакі і сьпявачкі
Катэгорыя:Грузінскія сьпевакі
Катэгорыя:Савецкія рэжысэры
Катэгорыя:Грузінскія кінарэжысэры
Катэгорыя:Савецкія сцэнарысты
Катэгорыя:Грузінскія сцэнарысты
Катэгорыя:Дэпутаты парлямэнту Грузіі